open-index/open-wikipedia-markdown huggingface dataset:
Torajärvi (Tammela)

**Torajärvi** on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.

## Maantiede
Järven pinta-ala on 11,5 hehtaaria ja sen pituus on 550 metriä ja leveys 300 metriä. Siihen laskee muutama suo- ja metsäoja. Järven luusua sijaitsee järven pohjoisrannalla, josta saa alkunsa 300 metriä pitkä suo-oja Tahjanjärvelle.

Järven rantaviiva on 1,7 kilometriä pitkä ja sen ranta on pääosin moreenipohjaista metsämaastoa. Järvi rajautuu idässä Toraharjuun, jonka jyrkät rinteet päättyvät järven rantaveteen. Harjun pinnalle pyrkivät pohjavedet ovat soistuttaneet järven rantoja, jonka vuoksi rakentaminen on ollut järkevää vasta kauempana. Keskellä järveä on pituudeltaan 100 metrinen saari, joka on rauhoitettua aluetta. Toinen rauhoitettu alue sijaitsee harjun päällä kohdassa, missä sijaitsee Saarnakivi. Järven sivuitse kulkee yhdystie 2846.

## Lähteet
Camping

**Camping** (leirintä) on leirintäalueisiin tukeutuvaa matkailua. Camping-alueilla yöpymiseen käytetään telttaa, matkailuautoa, matkailuvaunua tai retkeilymajoja. 

Retkeilyyn verrattuna camping-harrastajalla on käytössään enemmän mukavuuksia ruokailussa, peseytymisessä ja yöpymisessä, mutta näiden välillä ei ole ehdotonta rajaa. Camping on 1900-luvun aikana kehittynyt telttailusta kohti mukavampia majoittumisen muotoja. Liikkumisen tapoina olivat alkuaikoina pyöräily, kävely ja julkiset kulkuneuvot. Telttailu liittyy nykyisin usein suuriin kesätapahtumiin, mutta monet lomamatkailijat pyrkivät teltan sijasta mukavampaan majoittumiseen.

## Katso myös
* Leirintäalue
* Retkeily
* Matkailuauto

## Lähteet

## Aiheesta muualla
Säde Matikka-Nieminen

**Säde Kerttu Onerva Matikka-Nieminen** (11. maaliskuuta 1922 Räisälä – 10. helmikuuta 2015 Helsinki) oli suomalainen näyttelijä, ohjaaja ja näytelmäkirjailija. Hän on näytellyt muun muassa Mikkelin teatterissa ja työskennellyt ohjaajana Imatran kaupunginteatterissa.

## Näytelmät
* *Kirkonkylän kilpasulho* (1980) sovitus Hilja Valtosen romaanista *Nuoren opettajattaren varaventtiili*
* *Rakas Vihtori* (1982, dramatisointi) 
* *Susipari* (1971, sovitus) 
Lähde: 

## Lähteet
To Pimp a Butterfly

**To Pimp a Butterfly** on yhdysvaltalaisen hip hop -artisti Kendrick Lamarin kolmas studioalbumi, joka julkaistiin 16. maaliskuuta 2015. Elementtejä funkista, jazzista ja spoken wordista yhdistelevä albumi sai kriitikoilta huomattavan positiivisia arvioita.

Kriitikot arvostivat "To Pimp a Butterflyn" erittäin korkealle: muun muassa Spin antoi albumille arvosanan 10/10, Rolling Stone 4,5/5 ja Pitchfork 9,3/10. Suomalaisista musiikkimedioista Rumban kriitikko kuvaili albumia "yhdeksi 2010-luvun merkkipaalualbumeista" ja antoi arvosanan 9,4/10. Metacritic-sivustolla albumi sijoittuu kaikkien aikojen listalla terävimpään kärkeen kriitikkoarvosteluissa keskiarvolla 97/100 ohittaen rap-albumien kärkipaikkaa keskiarvolla 95/100 pitäneen Stankonian ja käyttäjäarvosteluissa keskiarvolla 91/100.

Albumilta on julkaistu kolme singleä: "i", "The Blacker the Berry" ja "King Kunta". "i" julkaistiin jo syyskuussa 2014, ja se voitti parhaan rap-kappaleen sekä parhaan rap-esityksen Grammy-palkinnot vuoden 2015 gaalassa. Vuoden 2016 Grammy-gaalassa "To Pimp a Butterfly" voitti parhaan rap-albumin, "Alright" parhaan rap-kappaleen sekä parhaan rap-esityksen ja "These Walls" parhaan räppäystä ja laulua sisältävän kappaleen Grammyn. Yhteensä albumi ja sen kappaleet voittivat siis viisi Grammy-palkintoa.

Suomen virallisella listalla *To Pimp a Butterfly* nousi parhaimmillaan 14:nneksi viikolla 14/2015. Top 50:ssä albumi pysyi kuusi viikkoa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arviot
* Allmusic: 
* Rolling Stone: 
* Pitchfork Media: 9.3/10

## Lähteet
Mertalammi

**Mertalammi** on Kanta-Hämeessä Tammelassa sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.

## Maantiede
Lammen pinta-ala on 1,3 hehtaaria ja sen pituus on 170 metriä ja leveys 100 metriä. Lampeen laskee muutama suo-oja. Sen luusuat sijaitsevat lammen pohjoisrannalla, josta saa alkunsa noin kilometrin pituinen laskuoja Lautaportaanjärveen.

Lammen rantaviiva on 450 metriä pitkä ja sen ranta on pääosin suota, jota ympäröi moreenipohjainen metsämaasto. Idässä kohoaa Mertalamminkallio noin 20 metriä korkeammalle. Rannat ovat rakentamattomat eikä lammen rantaan johda teitä.

## Historia
Vuoden 1884 Senaatin kartastossa lammen nimi kirjoitettiin "Mertaslampi".

## Lähteet
Anna Takanen

**Anna Takanen** (s. 1968 Kungsbacka, Ruotsi) on ruotsinsuomalainen näyttelijä, ohjaaja ja teatterinjohtaja. Hän työskenteli vuodesta 2006 Göteborgin kaupunginteatterissa. Vuonna 2015 hänet valittiin Tukholman kaupunginteatterin taiteelliseksi johtajaksi toimitusjohtaja Benny Fredrikssonin rinnalle. Hän on näytellyt aiemmin sen Unga Klara -teatterissa.

Takasen isä tuli nelivuotiaana sotalapseksi Ruotsiin. Takanen on viettänyt kesiä Suomessa. Hänen serkkunsa on suomalainen toimittaja, kirjailija ja entinen poliitikko Päivi Storgård.

Takanen valittiin Vuoden ruotsinsuomalaiseksi 2019.

## Lähteet
Pjotr Zaharov

**Pjotr Vadimovitš Zaharov** (, s. 27. heinäkuuta 1982 Severodvinsk, Neuvostoliitto) on venäläinen jääpalloilija, pelipaikaltaan puolustaja. Hän edustaa Zorki Krasnogorskia. 

## Saavutukset

**Seurajoukkueessa**
* 4 Venäjän mestaruushopeaa  2007, 2008, 2010 ja 2013 Zorkin riveissä,
* 3 Venäjän mestaruuspronssia  2011, 2012 ja 2014 Zorkin riveissä,
* Jääpallon Champions Cup voitto 2010, 2011 ja 2012 Zorkin riveissä,
* Jääpallon maailmancup voitto: 2012 Zorkin riveissä.

* Vuoden puolustuspelaaja Venäjällä kaudella 2010–2011 

**Maajoukkueessa**
* maailmanmestari 2011, 2013 ja 2014,
* MM-hopeaa 2010.

## Lähteet
* Zaharov Bandysidan-tietokannassa 
* Zaharov rusbandy.ru-tietokannassa 
* Zaharov Zorkin sivuilla  

### Viitteet
Tetrapodomorpha

**Tetrapodomorpha** on ryhmä, johon kuuluvat tetrapodien lisäksi niiden sukulaiset, jotka jollakin tavalla muistuttavat enemmän niitä kuin nykyisiä keuhkokaloja. Kun näitä tetrapodien sukulaisia tarkastellaan, selviää raajajen kehitys. Esimerkiksi kun tarkastellaan suvun *Eusthenopteron* eturaajaa ja suvun *[[Acanthostega gunnari|Acanhostega]]* eturaajaa. *Acanthostega* muistutti sammakkoeläimiä, mutta sen ruumiin rakenne oli jonkin verran kalamaisempi kuin oikeilla sammakkoeläimillä. Varhaisin sammakkoeläimiin kuulunut suku oli *[[Ichthyostega]]*. Muita varhaisia *Tetrapodomorphaan* kuuluneita sukuja olivat *Pandericthys, Elginerpeton, Ventastega, Metaxygnathus, Hynerpeton ja Turlerpeton*.

## Katso myös
* Reptiliomorpha
* Synapsidit
* Evoluutio

## Lähteet

## Aiheesta muualla
* Sarcopterygii: Tetrapodomorpha (palaeos.com)
* http://tolweb.org/tree?group=Terrestial_Vertebrates&contgroup=Sarcopterygii
Lucy Punch

**Lucy Punch** (s. 30. joulukuuta 1977 Lontoo, Yhdistynyt kuningaskunta) on englantilainen näyttelijä, joka tehnyt rooleja elokuvissa, televisiossa ja teatterissa. Tunnettuja elokuvia, joissa hän on esiintynyt, ovat mm. *[[Lumottu Ella]]*, *[[Hot Fuzz]]*, *[[Bad Teacher]]*, *[[You Will Meet a Tall Dark Stranger]]* ja *[[Into the Woods]]*. Punch on näytellyt myös useissa englantilaisissa televisiosarjoissa, useimmiten sivurooleissa.

Hän on työskennellyt myös Royal Court ja Bush Theatressa Lontoossa. Nuorena Punch näytteli National Youth Theatressa. Nykyään hän asuu West Hollywoodissa, Los Angelesissa.

Punchin debyyttirooli oli kuningatar Stephanie televisioelokuvassa *[[The New Adventures of Robin Hood]]* vuonna 1998. Hän näytteli myös brittiläisessä nuorten sitcom-sarjassa *[[Renford Rejects]]*. Punch on tehnyt vierailevia rooleja myös sarjoissa *[[Doc Martin]]*, *[[Midsomerin murhat]]* ja *[[The 10th Kingdom]]*.

## Filmografia
Jennifer Lawrencen filmografia

Jennifer Shrader Lawrence (s. 1990) on yhdysvaltalainen näyttelijä. Muutaman televisioroolin jälkeen Lawrence teki läpimurtonsa elokuvassa *[[Winter’s Bone]]* (2010), josta hän sai muun muassa parhaan naispääosan Oscar-ehdokkuuden. Lawrence liittyi *[[X-Men (elokuvasarja)|X-Men]]*-elokuvasarjaan vuonna 2011, kun hän näytteli Mystikkoa elokuvassa *[[X-Men: First Class]]*. Hän uusi roolinsa elokuvissa *[[X-Men: Days of Future Past]]* (2014), *[[X-Men: Apocalypse]]* (2016) ja *[[X-Men: Dark Phoenix]]* (2019). Lawrence esiintyi pääroolissa Katniss Everdeeninä *[[Nälkäpeli (elokuvasarja)|Nälkäpeli]]*-sarjassa, jonka elokuvia ovat *[[Nälkäpeli (elokuva)|Nälkäpeli]]* (2012), *[[Nälkäpeli – Vihan liekit]]* (2013), *[[Nälkäpeli – Matkijanärhi, osa 1]]* (2014) ja *[[Nälkäpeli – Matkijanärhi, osa 2]]* (2015).

Elokuvasarjojen ohella Lawrence näytteli useissa independent-elokuvissa. Hän näytteli romanttisessa draamaelokuvassa *[[Like Crazy]]* (2011), draamakomediassa *[[Majava (elokuva)|Majava]]* (2011) ja kauhuelokuvassa *[[House at the End of the Street]]* (2012). Hän näytteli Bradley Cooperin kanssa David O. Russellin ohjaamassa romanttisessa draamakomediassa *[[Unelmien pelikirja]]* (2012), josta Lawrence palkittiin parhaan naispääosan Oscarilla ja Golden Globella. Hän näytteli Cooperin kanssa myöhemmin elokuvissa *[[American Hustle]]* (2013), *[[Serena (vuoden 2014 elokuva)|Serena]]* (2014) ja *[[Joy (elokuva)|Joy]]* (2015). Vuonna 2016 Lawrence näytteli Chris Prattin kanssa suuren budjetin tieteiselokuvassa *[[Passengers (vuoden 2016 elokuva)|Passengers]]*, ja seuraavana vuonna Darren Aronofskyn ohjaamassa psykologisessa kauhuelokuvassa *[[Mother!]]*. Vuonna 2018 hän näytteli venäläistä vakoojaa jännityselokuvassa *[[Red Sparrow]]*.

Lawrence palasi elokuviin kahden vuoden tauon jälkeen näyteltyään Adam McKayn ohjaamassa satiirissa *[[Don’t Look Up]]* (2021).

## Aiheesta muualla
*
Adelsön kirkko

**Adelsön kirkko** on Ruotsissa Ekerön kunnassa sijaitseva kirkkorakennus. Se on rakennettu kivestä 1100-luvun lopussa. Paikalla on todennäköisesti sijainnut puukirkko, mutta siitä ei ole löydetty mitään jälkiä.

Alun perin kirkossa oli runkohuone ja kapeampi kuori, mutta 1300-luvulla siihen lisättiin sakaristo ja sittemmin kirkkoa remontoitiin perusteellisesti. Ensin rakennettiin torni ja tiiliholvit, 1470-luvulla kuoria levennettiin ja yhdistettiin se runkohuoneen kanssa. Vuonna 1753 torni sai nykyisen ulkonäkönsä. 70 vuotta myöhemmin sisäänkäynti siirrettiin eteläsivulta nykyiseen paikkaansa torniin, lisättiin uusia ikkunoita ja laajennettiin vanhoja. Sen jälkeen ei ole tehty mitään isompia ulkoisia muutoksia.

Sisustus on säästeliäs. Kastemalja on 1100-luvun lopusta ja krusifiksi 1500-luvun jälkipuoliskolta. Saarnastuoli tehtiin 1786 ja lehteri vuoden 1832 yhteydessä.

Eero Raittisen laulama alkujaan ruotsalainen iskelmä Vanha holvikirkko on kirjoitettu Adelsön kirkosta.

## Lähteet
* Stockholms läns museum: Adelsö kyrka - Hovgården - Stenby  

## Aiheesta muualla

* Kirkon esittely Ekerön pastoraatin sivuilla
Linus Pettersson

**Linus Pettersson** (s. 13. toukokuuta 1987 Motala) on ruotsalainen jääpalloilija, pelipaikaltaan puolustaja. Hän edustaa Ruotsin Elitserienissä pelaavaa Sandvikens AIK:ta.

Pettersson on pelannut ennen vuoden 2015 MM-kisoja kaikkiaan 47 maaottelua ja neljät MM-kisat ja saavuttanut niissä kaksi maailmanmestaruutta eli vuosina 2010 ja 2012. MM-otteluita hän on pelannut kaikkiaan 27 ja tehnyt niissä 2 maalia.  Kauden 2013 MM-kisat Pettersson joutui jättämään väliin silmävamman vuoksi.

Pettersson aloitti uransa Motalassa. Kaudeksi 2004–2005 hän siirtyi Motalasta Sandviken AIK:hon, jossa hän pelasi ensin pääosin Sandvikenin juniorijoukkueissa. Kaudeksi 2005-2006 hän siirtyi vuokralle Söderforsiin, mutta palasi seuraavalla kaudella 2006 takaisin Sandvikeniin, jossa on pelannut kahta Venäjän kautta lukunnottamatta eli nyt yhteensä seitsemän kautta. Mestaruuksia on tullut Sandvikenin paidassa kaikkiaan kaksi.

Linus Pettersson siirtyi syksyllä 2012 Venäjän liigaan Krasnogorskin Zorkiin. Heti avajaisiksi hän oli voittamassa Jääpallon maailmancupia Zorkin riveissä. Venäjän kausi oli Petterssonille menestyksekäs. Hän pelasi venäläisessä huippuseurassa kauksi kautta ja saavutti hopea- ja pronssimitalit.

Kaudeksi 2014 Pettersson palasi Ruotsiin ja kotiseuraansa Sandvikeniin, jossa saavutti hopeamitalin kyseisellä kaudella.

## Saavutukset
**Maajoukkueessa**
* 2 MM-kultaa: 2010 ja 2012,
* 1 MM-hopea: 2014,
* 1 MM-pronssi: 2011.

**Seurajoukkueissa**
* Ruotsin mestari: 2011 ja 2012,
* Ruotsin mestaruushopea: 2008 ja 2015,
* Venäjän mestaruushopea 2013 Zorkin riveissä,
* Venäjän mestaruuspronssi 2014 Zorkin riveissä.
* Jääpallon Champions Cup voitto 2012 orkin riveissä,
* Jääpallon maailmancup voitto: 2012 Zorkin riveissä.

## Lähteet
*International Bandy Database
*Pettersson Zorkin sivuilla 

### Viitteet
Fruktokinaasi

**Fruktokinaasi** eli **ketoheksokinaasi** on entsyymi, joka osallistuu fruktoosin metaboliaan. Se katalysoi fosfaattiryhmän siirtämistä ATP-molekyyliltä fruktoosille ja tuotteena muodostuu fruktoosi-1-fosfaattia. Fruktokinaasin EC-numero on EC 2.7.1.3.

## Toiminta
Ihmisellä esiintyy fruktokinaasista kahta isoentsyymiä: Fruktokinaasi A ja fruktokinaasi C. Näistä fruktokinaasi C:tä tuottavat maksan, munuaisten ja suoliston solut ja fruktokinaasi A:ta esiintyy useissa muissakin kudoksissa. Rakenteeltaan entsyymi on kahdesta samanlaisesta yksiköstä koostuva homodimeeri ja ihmisen fruktokinaasin molekyylimassa on 75 kDa. Entsyymi vaatii toimiakseen sekä yksiarvoisen, että kaksiarvoisen ionin. Tyypillisesti yksiarvoinen ioni on kaliumioni ja kaksiarvoinen ioni on magnesiumioni. Fosforuktokinaasin aktiivisen kohdan aspartaattimuodossa oleva asparagiinihappo deprotonoi fruktoosi C1-asemaan sitoutuneen hydroksyyliryhmän, jolloin siitä tulee voimakkaammin nukleofiilinen ja reagoi elektrofiilisen ATP:n fosfaattiryhmän kanssa.

Fruktokinaasin puutos on harvinainen periytyvä sairaus, joka aiheuttaa fruktoosin kertymistä vereen ja virtsaan.Entsyymin puutos ei aiheuta merkittävää terveyshaittaa.

## Lähteet
Saara Kuugongelwa

**Saara Kuugongelwa-Amadhila** (s. 12. lokakuuta 1967 Okahao, Omusati, Lounais-Afrikka) on namibialainen poliitikko ja Namibian pääministeri vuodesta 2015. Aiemmin hän on toiminut Namibian valtiovarainministerinä vuosina 2003–2015. Heti valtiovarainministerikautensa aluksi hän esitteli kunnianhimoisen kuri- ja  säästöohjelman, joka tuotti tulosta niin että vuosina 2006–2008 maan budjetti oli ylijäämäinen ensimmäistä kertaa itsenäisyyden aikana.

Ennen ministerinvirkojaan Kuugongelwa toimi Kansainvälisen valuuttarahaston ja Afrikan kehityspankin hallinnossa.

## Lähteet

## Aiheesta muualla
*
Erkki Nghimtina

**Erkki Nghimtina** (16. syyskuuta 1948 Ohangwena – 8. helmikuuta 2026 Edundja) oli namibialainen poliitikko. Hän toimi Namibian työ- ja liikenneministerinä vuodesta 2013 ja sitä ennen kaivos- ja energiaministerinä vuodesta 2005.

## Lähteet

## Aiheesta muualla
*
Laila Björkstam

**Laila Marita Björkstam** (23. toukokuuta 1941 Helsinki) on suomenruotsalainen näyttelijä ja teatterinjohtaja. Koulutukseltaan hän on teatteritieteen maisteri.

Laila Björkstam on ollut noin 30 vuotta kiinnitettynä Helsingin Lilla teaterniin, mutta on työskennellyt myös Svenska Teaternissa. Hän toimi Åbo Svenska Teaterin johtajana lamavuosina 1991–1994, jolloin teatteri joutui ensimmäisenä suomalaisteatterina lomauttamaan työntekijöitään huolimatta musikaalimenestyksestä *La Cage aux Folles*.

Laila Björkstamille myönnettiin taiteilijaeläke vuonna 2019. 

## Lähteet
Erik Lönnroth (historioitsija)

**Nils Erik Magnus Lönnroth** (1910–2002) oli ruotsalainen historioitsija. Hän oli Upsalan yliopiston historian professori 1942–1953, Göteborgin yliopiston historian professori 1953–1977. Ruotsin akatemian jäsen hän oli vuodesta 1962. Lönnroth oli runsaat puoli vuosisataa hyvin vaikutusvaltainen ruotsalaisessa kulttuurielämässä sekä tieteellisen työnsä että yliopisto- ja tutkimuspoliittisen toimintansa ansiosta.

## Lähteet
Hamdi Ulukaya

**Hamdi Ulukaya** (s. 1972) on kurditaustainen liikemies ja yrittäjä. Hän on kreikkalaistyyppistä jogurttia valmistavan Chobani-yhtiön perustaja, omistaja ja nykyinen puheenjohtaja. Vuonna 2013 Ernst & Young valitsi hänet vuoden yrittäjäksi. Forbesin mukaan hänen omaisuutensa oli maaliskuussa 2016 noin 1,9 miljardia dollaria.

## Elämä ja koulutus
Hamdi Ulukaya syntyi vuonna 1972 kurdiperheeseen Ilicissä, Erzincanin maakunnassa Turkissa. Vuonna 1994 hän muutti New Yorkiin opiskelujen perässä. Opiskeltuaan vuoden englannin kieltä Adelphi-yliopistossa hän aloitti liiketalouden opinnot New Yorkin osavaltionyliopistossa. Vuonna 2005 hän osti konkurssiin menneen jogurttitehtaan ja perusti Chobani-yhtiön.

## Lähteet
Löparö

**Löparö** on saari Suomenlahdessa Sipoon rannikolla. Saarella on Löparön kartano, joka kuuluu valtakunnallisesti merkittäviin rakennettuihin kulttuuriympäristöihin. Löparön kylä on vielä 1700-luvulla sijainnut kartanon etelän puoleisella mäellä. Se autioitui luultavasti 1800-luvun alkupuoliskolla. Saaressa kartanon alueella on valmistettu kalkkia, ruutia ja säilykkeitä. Metsissä on jälkiä 1500-luvulla käytetyistä salpietariuuneista.

1970-luvun puolivälissä Löparö oli Inkoon Kopparnäsin rinnalla vahva ehdokas pääkaupunkiseudulle suunnitellun ydinvoimalan sijoituspaikaksi.

## Lähteet

## Aiheesta muualla
*
*
Anglofilia

**Anglofilia** tarkoittaa brittiläisen kulttuurin ihailua. *Anglofiili* on Englannin tai englantilaisuuden ystävä. *Anglomania* tarkoittaa kiihkeää englannin ja englantilaisuuden ihailua.

Sanaa *anglofiili* mainitaan käyttäneen ensimmäisenä Charles Dickens vuonna 1864 *All the Year Round* -lehdessä, missä hän kuvasi vuodesta 1829 alkaen julkaistua ranskalaista lehteä *[[Revue des Deux Mondes]]* ”edistyneeksi ja jossain määrin ’anglofiiliseksi’”

Historiankirjoituksessa anglofilialla kuvataan valistuksen ajan ilmiötä Manner-Euroopassa, kun valistusajattelijat käyttivät brittiläistä yhteiskuntaa mallina omissa yhteiskuntafilosofioissaan tarkoituksenaan omien maittensa yksinvaltaisten järjestelmien muuttaminen. Englannin parlamentti on kokoontunut mainiosta vallankumouksesta 1689 alkaen säännöllisesti ja sillä on siitä alkaen ollut ylivalta moniin kuninkaan päätöksiin Bill of Rights -säädöksen mukaan. Tunnettuja englantilaista valtiojärjestelmää ihailevia valitusfilosofeja olivat Voltaire ja Montesquieu.

## Anglofilia politiikassa
Varhaisia anglofiileja oli ranskalainen hugenotti Paul de Rapin de Thoyras (1661–1725), joka oleskeli pitkään Englannissa. Hän ylisti englantilaista järjestelmää ja kuvaili sitä ”sekamuotoiseksi monarkiaksi.” Voltaire matkusti vuosina 1726–1729 Englannissa ja kirjoitti siitä kirjan nimellä *Letters concerning the English nation* (Lontoo 1733), joka julkaistiin seuraavana vuonna Ranskassa nimellä *[[Lettres philosophiques sur les Anglais]]* (Rouen 1734). Tämä teki hänestä tunnetun anglofiilin. Voltaire ihaili brittien vapaamielisiä poliittisia aatteita ja laitoksia ja erityisesti alahuonetta. Hän piti sitä äänioikeuden rajallisuudesta huolimatta kansaa edustavana laitoksena. Ranskassa teos sensurointiin ja määrättiin poltettavaksi. Montesquieu on ehkä tunnetuin aikansa anglofiili teoksensa *[[De l’Esprit des Lois]]* (”Lakien henki”, 1748) vuoksi. Kirjassaan hän kuvasi Britannian valtiovallan toimintaa sen säädösten mukaisina ihanteellisesti toimivana. Hän teki näin tietoisena järjestelmän ongelmista, kuten rajoitetusta äänioikeudesta tai äänien ostamisesta. Syynä oli se, että hän samanaikaisesti valmisteli lainsäädännöllä toteutettavissa olevan vapaan hallitusmuodon mallia.

Valistusajan anglofilia oli huipussaan 1700-luvun puolivälin jälkeen ja alkoi hiipua 1760-luvulla, kun Yrjö III tuli valtaan. Hän pyrki hallituskautensa alussa käyttämään edeltäjistään poiketen kaikkia valtaoikeuksiaan. Anglofilia vaihtui anglofobiaksi, kun Yhdysvaltain vapaussota (1775–1783) synnytti Euroopan mantereen sivistyneistössä syvän vastenmielisyyden Englantia vastaan.

## Lähteet

## Aiheesta muualla
* Anglotopia.
Maarestatunturit

**Maarestatunturit**, *Maarestunturit* eli *Marastotunturit* (, ), on tunturijono Inarissa Lemmenjoen ja Vaskojoen välissä. Sen korkein huippu Ladnjoaivi on 593 metriä korkea.

## Maarestatunturien huippuja

Huippujen korkeudet on laskettu Látnjoaivia lukuun ottamatta korkeuskäyristä, jolloin todellinen korkeus on vähintään ilmoitettu ja enintään 2,5 metriä ilmoitettua korkeampi. 

## Lähteet
HMS Urd (1877)

**HMS Urd** oli Ruotsin laivaston vuonna 1877 vesillelaskettu 1. luokan tykkivene.

## Valmistus

Alus tilattiin Kockumsilta ja se laskettiin vesille 5. heinäkuuta 1877. Alus otettiin palveluksen vielä samana vuonna 28. lokakuuta.

## Palvelus
Alus poistettiin palveluksesta 22. elokuuta 1913.

## Lähteet
*
*

### Viitteet
Anglofobia

**Anglofobia** tarkoittaa suhtautumista kaikkeen englantilaisuuteen vihamielisesti. Britanniaan ja Englantiin vihamielisesti suhtautuvia ihmisiä, kansoja ja valtioita on historiassa ollut useista syistä. Vanhimmat vihamielisyydet syntyivät Brittein saarten sisäisissä valtataisteluissa, joita keltit (Wales ja Irlanti) sekä skotit ovat käyneet englantilaisten kanssa. Yhdysvaltain vapaussota synnytti Amerikan mantereella englantilaisvihaa ja käänsi Euroopan mantereella englantilaisuutta ja sen hallitusmuota ihailleen sivistyneistön anglofiliset ajatukset anglofobisiksi. Englannin saavutettua suurvalta-aseman 1800-luvulla, myös siihen vihamielisesti suhtautuvien tahojen määrä kasvoi. Taistelu suurvalta-asemasta Ranskan kanssa erityisesti 1700–1800-lukujen vaihteessa synnytti Ranskaan laajasti anglofobiaa.

## Lähteet
Carlo Molfetta

**Carlo Molfetta** (s. 15. helmikuuta 1984 Mesagne) on italialainen taekwondoin ja olympiavoittaja. 183 senttimetriä pitkä ja 80 kilogrammaa painava Molfetta edustaa Cagse Esercito -seuraa. 

## Ura
Molfetta voitti olympiakultaa yli 80 kilon sarjasta vuoden 2012 kesäolympialaisista Lontoosta. Hän oli mukana myös vuoden 2004 kesäolympialaisissa Ateenassa, jossa hän oli 67-kiloisten sarjassa seitsemäs.

MM-kilpailuista Molfettalla on kaksi hopeaa ja yksi pronssi. Mitaleista yksi hopea ja yksi pronssi on tullut 87-kiloisista ja yksi hopea, Molfettan ensimmäinen arvokisamitali vuodelta 2001, 67-kiloisista. EM-kilpailuista Molfetta on saavuttanut yhden kullan 87-kiloisista vuodelta 2010, yhden hopean 72-kiloisista ja yhden pronssin sekä 72- että 87-kiloisista. Junioreiden maailmanmestaruuden hän voitti 63-kiloisissa 2000. Vuonna 2003 hän voitti kultaa kesäuniversiadeista Daegusta 72-kiloisista.

## Lähteet
Lana (Italia)

**Lana** on kunta Etelä-Tirolin maakunnassa Trentino-Etelä-Tirolin alueella pohjoisessa Italiassa. Vuoden 2021 alussa kunnassa oli 12&nbsp;567 asukasta, mikä tekee siitä Etelä-Tirolin seitsemänneksi suurimman kunnan. Se sijaitsee Adigejoen laaksossa (), etelään Meranin kaupungista.

Lana on yksi Etelä-Tirolin kolmesta kunnasta, joiden nimeä ei italialaistettu ensimmäisen maailmansodan jälkeen, kun Etelä-Tiroli liitettiin osaksi Italiaa. Vuoden 2011 väestönlaskennan mukaan asukkaista 91,84&nbsp;% puhui saksaa, 7,90&nbsp;% italiaa ja 0,26&nbsp;% ladinia. Lanan kunnanvaakunassa on Saksalaisen ritarikunnan vaakuna.

## Lähteet

## Aiheesta muualla

* Viralliset sivut
Njambajaryn Tögstsogt

**Njambajaryn Tögstsogt** (; s. 23. kesäkuuta 1992 Ulan Bator) on mongolialainen amatöörinyrkkeilijä ja olympiamitalisti. Tögstsogt on 168 senttimetriä pitkä ja kilpailee kärpässarjassa tai kääpiösarjassa.

## Ura
Tögstsogt voitti olympiahopeaa kärpässarjasta vuoden 2012 kesäolympialaisista Lontoosta. Hän hävisi finaalissa Kuuban Robeisy Ramírezille. MM-kilpailuista Tögstsogt on voittanut hopeaa vuodelta 2009 Milanosta kärpässarjasta. Aasian-mestaruuskilpailuista hänellä on yksi pronssi vuodelta 2009 alemmasta kärpässarjasta.

## Lähteet
Maavesi (täsmennyssivu)

**Maavesi** tarkoittaa seuraavia:

* maavesi, maaperässä oleva vesi
* Maavesi, Joroisten kylä
* Maavesi, Saimaan järvenosa Taipalsaarella
* Maavesi, Sysmäjärveen laskeva järvi 
* Maaveden voimalaitos, vesivoimala Joroisissa
Maaveden voimalaitos

**Maaveden voimalaitos** tai **Kiekan voimalaitos** on Savon Voiman omistama vesivoimala Joroisissa. Voimalaitos sijaitsee Maaveden ja Sysmäjärven yhdistävän Kiekan kanavan koillispäässä. Voimalaitoksen putouskorkeus on 11 metriä, virtaama 20&nbsp;m3/s ja teho 1,9&nbsp;MW. Vuosittainen tuotanto on 5,5 GWh.

Voimalaitoksen maastotutkimukset ja alustava suunnittelutyö alkoivat syksyllä 1955. Se rakennettiin vuosina 1957–1959 ja otettiin käyttöön 1959. Voimalaitos oli alkuun Liunan Voima Oy:n omistuksessa, mutta vuonna 2003 se siirtyi Joroisten Energialaitoksen omistukseen. Vuonna 2015 Joroisten Energialaitos siirtyi Savon Voima Oy:n omistukseen. Vuosina 2020–2021 voimalaitoksen laitteisto uusittiin seitsemän kuukautta kestäneen saneerauksen aikana.

## Lähteet
Anatolii Cîrîcu

**Anatolii Cîrîcu** (tai **Anatolie Cîrîcu**; s. 14. syyskuuta 1988 Cahul) on moldovalainen painonnostaja. 178 senttimetriä pitkä ja 94 kilogrammaa painava Cîrîcu kilpailee 94-kiloisten sarjassa.

## Ura
Cîrîcu voitti pronssia 94-kiloisista vuoden 2012 kesäolympialaisista Lontoosta. Hän nosti tuolloin tempauksesta 181 kilogrammaa ja työnnöstä 226 kilogrammaa, eli yhteistulos oli tuolloin yhteensä 407 kilogrammaa. Hän menetti mitalinsa vuonna 2016, kun antoi Kansainvälisen olympiakomitean järjestämässä uusintatestauksessa positiivisen näytteen steroidien käytöstä ja sai kilpailukiellon vuoteen 2023 saakka. EM-kilpailuista Cîrîculla on kulta vuodelta 2012 Antalyasta ja hopea vuodelta 2011 Kazanista, molemmat 94-kiloisten sarjasta.

## Lähteet
Sony Xperia Z Ultra

**Sony Xperia Z Ultra** on Sony Mobile Communicationsin 24. heinäkuuta 2013 julkaisema älypuhelin. Puhelimessa on Androidin 5.0 -käyttöjärjestelmä. Z Ultra kuuluu Sonyn Xperia-tuoteperheeseen.

Z Ultrassa on 6,44 tuuman kosketusnäyttö.. Näytön tarkkuus on 1 920 × 1 080 pikseliä. Puhelimen mitat ovat 179,4 × 92,2 × 6,5 millimetriä. Puhelimen takakamera on kahdeksan megapikseliä ja etukamera 2,2 megapikseliä.

## Lähteet
GNOME Videot

**GNOME Videot** (entinen **GNOME Videos** ja **Totem**) on mediatoisto-ohjelma GNOME-työpöytäympäristössä. Soitin tukee useita saatavilla olevia video- ja äänikoodekkeja ja tiedostomuotoja sopivien liitännäisten avulla.

Versioon 2.26 asti Totem on voinut hyödyntää taustaohjelmanaan sekä GStreameria että Xineä. Versiosta 2.28 lähtien eri tiedostomuotojen toistoon käytettävänä taustaohjelmana on mahdollista käyttää vain GStreameria.

## Lähteet

## Aiheesta muualla

* Totem Linux Wikissä
* Virallinen sivusto
Kauko Maijala

**Kauko Oskari Maijala** (17. kesäkuuta 1924 Kiikka – 4. tammikuuta 2006 Helsinki) oli suomalainen yritysjohtaja, vuorineuvos. Hän oli Perusyhtymän pääjohtaja.

Maijala valmistui maatalous- ja metsätieteiden maisteriksi 1953. Hänestä tuli Helsingin yliopiston vt. assistentti 1951, Perusyhtymä oy:n toimistopäällikkönä hän työskenteli 1951–1955 ja oli osastopäällikkö 1955–1964, johtaja 1964–1966, hallintojohtaja 1964–, varatoimitusjohtaja 1966–1974, varapääjohtaja 1974–1977. Hänestä tuli 1977 Perusyhtymä Oy:n pääjohtaja ja 1982 Perusyhtymä-konsernin pääjohtaja vuoteen 1987 asti.

Maijala toimi Työtehoseuran johtokunnan puheenjohtajana vuosina 1968–1983 ja valtuuskunnan puheenjohtajana vuodesta 1983. Hän sai teollisuusneuvoksen arvonimen vuonna 1975 ja vuorineuvoksen arvonimen vuonna 1980.

## Lähteet
Paavo Maijala

**Paavo Veikko Maijala** (5. joulukuuta 1911 Rauma – 11. lokakuuta 1991 Helsinki) oli suomalainen tekniikan tutkija ja Teknillisen korkeakoulun louhintatekniikan professori 1971–1979. Hän tutki kaivosten työturvallisuuden kohentamista ja varsinkin mikroseismisten kallioäänien käyttöä tarkkailuun.

## Lähteet
Sunil Chhetri

**Sunil Chhetri** (; s. 3. elokuuta 1984 Secunderabad, Andhra Pradesh) on intialainen jalkapalloilija, joka edustaa kotimaansa I-Leaguessa pelaavaa Bengaluru FC:tä. Pelipaikaltaan Chhetri on hyökkääjä. Hän pelaa myös Intian jalkapallomaajoukkueessa, jonka historian paras maalintekijä Chhetri on.

## Seurajoukkueura
Chhetri aloitti ammattilaisuransa Intian pääsarjan I-Leaguen Mohun Baganista, jota hän edusti vuodet 2002-2005 tehden 18 pelissä kahdeksan maalia. Vuodet 2005-2008 hän pelasi I-Leaguen JCT:ssä, jossa maaleja kertyi 48 ottelussa 21 kappaletta.

Heinäkuussa 2008 Chhetri siirtyi I-Leaguen East Bengal Clubiin. Hän pelasi seurassa vuoden ajan tehden 14 pelaamassaan ottelussa yhdeksän maalia. Alkukauden kaudesta 2009-2010 Chhetri pelasi I-Leaguen Dempo Sports Clubissa, jossa hän voitti sarjan mestaruuden.

Maaliskuussa 2010 Chhetri siirtyi Yhdysvaltain Major League Soccerin Kansas City Wizardsiin. Hän edusti seuraa vajaan vuoden, mutta ei pelannut MLS:ssä yhtään ottelua. 

Helmikuussa 2011 hän palasi takaisin Intiaan, nyt I-Leaguen Prayag Unitediin. Chhetri pelasi seurassa vain vajaan puolen vuoden ajan, tehden seitsemässä ottelussa upeasti yhtä monta osumaa. Heinäkuussa 2011 hän vaihtoi jälleen seuraa I-Leaguessa, nyt uusi seura oli Mohun Bagan, jota Chhetri edusti myös vuodet 2002-2005. Kaudella 2011-2012 otteluita kertyi 14 ja maalejakin kahdeksan.

Heinäkuussa 2012 Chhetri siirtyi ulkomaille, Portugalin Primeira Ligassa pelaavan Sporting CP:n organisaatioon. Hän oli seuran omistuksessa vuoden, mutta ei pelannut kuin kolme peliä seuran kakkosjoukkueessa toiseksi korkeimmalla sarjatasolla Segunda Ligassa. Helmikuussa 2013 hän siirtyi Sportingista loppukauden mittaiselle lainalle kotimaansa Churchill Brothers Sports Clubiin, jossa hän teki kahdeksassa pelissä neljä maalia ja voitti sarjan mestaruuden.

Heinäkuussa 2013 Chhetri palasi Sportingista takaisin kotimaahansa, nyt Bengaluru FC:n riveihin. Hän voitti heti ensimmäisellä kaudellaan seurassa I-Leaguen mestaruuden. 

## Maajoukkueura
Chhetri pelasi Intian alle 20-vuotiaiden maajoukkueessa vuonna 2004 kolme ottelua tehden kaksi maalia.

Intian jalkapallomaajoukkueessa hän debytoi vuonna 2005 ja teki ensimmäisen maaottelumaalinsa samana vuonna ystävyysottelussa Pakistania vastaan. Chhetri on kuulunut Intian joukkueeseen muun muassa vuoden 2011 Aasian-mestaruuskilpailuissa, jossa hän teki kaksi maalia. Chhetri on nykyisin myös maajoukkueen kaikkien aikojen paras maalintekijä ja on toiminut myös maajoukkueen kapteenina.

## Muuta
Chhetrin molemmat vanhemmat ovat nepalilaista syntyperää. Hänen isänsä on pelannut Intian armeijan jalkapallojoukkueessa, ja hänen äitinsä ja kaksoissiskonsa ovat molemmat pelanneet Nepalin naisten jalkapallomaajoukkueessa.

## Lähteet
Pavel Bulatov

**Pavel Leonidovitš Bulatov** (, s. 23. toukokuuta 1983, Pervouralsk Neuvostoliitto) on venäläinen keskikenttää pelaava jääpalloilija, joka edustaa Moskovan Dynamoa. 

## Saavutukset
**Seurajoukkueissa**
* 2 Venäjän mestaruutta 2012, 2013 Moskovan Dynamon riveissä,
* 3 Venäjän mestaruushopeaa 2009 Kuzbassin riveissä sekä 2014 ja 2015 Moskovan Dynamon riveissä,
* 2 Venäjän mestaruushopeaa 2008 ja 2010 Kuzbassin riveissä,
* Jääpallon maailmancup voitto: 2013 Moskovan Dynamon riveissä.

**Maajoukkueessa**
* 4-kertainen maailmanmestari 2008, 2011, 2013 ja 2014,
* 2-kertainen MM-hopeamitalisti 2009 ja 2010.

## Lähteet
* Bulatov Bandysidan-tietokannassa 
* Bulatov rusbandy.ru-tietokannassa 
* Bulatov Moskovan Dynamon sivuilla  

### Viitteet
Kalle Maijala

**Kalle Jussi Maijala** (26. toukokuuta 1927 Kangasala – 4. maaliskuuta 2016 Helsinki) oli suomalainen kotieläintutkija. Hän oli Maatalouden tutkimuskeskuksen kotieläinjalostusosaston johtaja professorin arvolla 1968–1976 ja Helsingin yliopiston kotieläinten jalostustieteen professori 1976–1980. Hän tutki kotieläinten hedelmällisyyttä ja perinnöllisyyttä. Hän oli tut­ki­ja­pro­fes­so­ri Suo­men Aka­te­mias­sa 1987–1990.

Kalle Maijala uudisti suomalaista karjan perimätutkimusta nojaamalla tilastotieteellisiin menetelmiin ja geenien ja niiden vaikutusten matemaattiseen mallintamiseen. Kansainvälisen läpimurtonsa Maijala teki vuonna 1964 väitöstutkimuksellaan lehmien lisääntymisominaisuuksien perinnöllisestä vaihtelusta. 

## Lähteet

## Aiheesta muualla
* Kalle Maijalan muistokirjoitus. Helsingin Sanomat (käyttäjätunnuksella).
Naarvan rajaseutukirkko

**Naarvan rajaseutukirkko** on Ilomantsin  Naarvan kylässä sijaitseva arkkitehti Toivo Pellin suunnitelman mukaan 1958 rakennettu puinen torniton pitkäkirkko. Kirkon pinta-ala on 161 neliötä ja siinä on istumapaikkoja 120 hengelle. Alttarilla on Sulo Leppäsen veistämä puinen krusifiksi. Erillinen kellotapuli rakennettiin 1971, sen kello on samalta vuodelta.

Kirkko kuuluu Ilomantsin evankelis-luterilaiselle seurakunnalle.

## Lähteet

## Aiheesta muualla

*
Berat Grabovci

**Berat Grabovci** (s. 3. maaliskuuta 1988 Vučitrn) on kosovolainen jalkapalloilija, joka edustaa Kakkosessa pelaavaa Tampere Unitedia. Hän on pelipaikaltaan hyökkääjä. Etniseltä taustaltaan Grabovci on Kosovon albaani.

Grabovci on edustanut aiemmin Kosovon superliigan KEK:iä ja Dritaa sekä Suomessa EBK:ta, PK-35:ttä, Futuraa, FC Hämeenlinnaa ja Ilvestä.

## Lähteet
Lassilan kirkko

**Lassilan kirkko** on Porin  Noormarkun Lassilan kylässä sijaitseva Matti Österlundin suunnittelema 1851–1854 rakennettu puinen tornillinen pitkäkirkko. Kirkon pinta-ala on 253 neliömetriä, ja siinä on istumapaikkoja 250 hengelle. Runkohuoneeseen liittyvät vastakkaiset matalina kylkiäisinä sakasti ja eteinen. Kupuun päättyvä torni on runkohuoneeseen nähden harvinaisesti eteisen kohdalla, sen kellot ovat vuosilta 1851 ja 1901. Satulakattoisen runkohuoneen sisäkatossa on puuholvi. Kirkkoa on korjattu 1894, 1920, 1924 ja 1976. Alttaritaulu *Jeesus, Johannes ja heidän äitinsä* on S. Buggin 1898 maalaama jäljennös Rafaelin taulusta.   Alttaritaulun lahjoitti Maire Gullichsen.  Kirkon 7-äänikertaiset urut on valmistanut Kangasalan urkutehdas 1956. Hirrestä veistetty ja  laudalla vuorattu kirkko oli alkuaan punainen, mutta väri muutettiin myöhemmin vaaleaksi. Kirkon ulkomaalaus uusittiin kesällä 2004.  

Kaukana Noormarkun kirkosta sijaitseva Lassila muodostettiin rukoushuonekunnaksi vuonna 1850. Vuonna 1922 Lassila määrättiin erotettavaksi omaksi kirkkoherrakunnakseen, mikä olisi merkinnyt myös oman kunnan perustamista. Päätös kuitenkin peruutettiin vuonna 1928 ja myös Lassilan rukoushuonekunta lakkautettiin vuonna 1936.

Kirkkomaan sankarihautausmaan muistomerkin on suunnitellut arkkitehti Erik Bryggman vuonna 1951.

Amistech Gamesin videopeleissä My Summer Car ja My Winter Car esiintyvä Peräjärven kirkko muistuttaa ulkonäöllisesti paljon Lassilan kirkkoa

## Lähteet
Johannes Gummerus

**Jo(Hannes) Gregorius Gummerus** (5. lokakuuta 1870 Oulu – 28. huhtikuuta 1944 Porvoo) oli suomalainen aktivistien toiminnassa 1900-luvun alussa mukana ollut asianajaja ja lehtimies. Suomen itsenäistymisen jälkeen hän oli Suomen ulkoministeriön palveluksessa.

Gummeruksen vanhemmat olivat oikeuspormestari Johan Fredrik Gummerus ja Johanna Christina Snellman. Hän pääsi ylioppilaaksi 1889 Helsingin yksityislyseosta ja suoritti Helsingin yliopistossa yleisen oikeustutkinnon ja ylemmän hallintotutkinnon 1895. Vuosina 1898–1899 hän harjoitti rikosoikeudellisia opintoja Hallessa.  Gummerus sai varatuomarin arvon 1898 ja toimi sitten Tampereella asianajajana 1889-1903.

Gummerus kuului 1900-luvun alussa jäsenenä kagaaliin ja Voimaliittoon. Hän toimi marraskuussa 1904 perustetun Suomen Aktiivisen Vastustuspuolueen puheenjohtajana. Puolueen edustajana hän otti osaa Venäjän vallankumouspuolueen kongressiin Genevessä 1905. Helmikuussa 1906 Johannes Gummeruksen johtama aktivistiryhmä osti Sveitsistä 2 500 Wetterli-kivääriä ja niihin 1,125 miljoonaa panosta. Aseet tuotiin Lyypekistä Närpiöön Suomeen heinäkuussa 1906 aktivistien Tanskasta ostamalla *Peter*-moottorilaivalla. Näitä aseita toimitettiin sitten eteenpäin Pohjanmaalle ja Etelä-Suomeen. Osa aseista joutui kuitenkin viranomaisten käsiin ja seuranneen oikeudenkäynnin jälkeen Suomen senaatti lakkautti Voimaliiton 9. marraskuuta 1906.

Vuonna 1907 Gummerus vangittiin Pietarissa ja häntä pidettiin noin kuukauden päivät Krestyn vankilassa. Hän oli Framtid-lehden toimittajana 1909-1910. Voimaliiton jutussa hän toimi puolustusasianajajana 1907-1911, Kun hänet sitten syytettiin ja tuomittiin majesteettirikoksesta, hän matkusti Italiaan. 

Gummerus oli aktivistitoimintansa vuoksi maanpaossa 1911–1920. Suomeen palattuaan hän oli vuodesta 1920 ulkoministeriön palveluksessa. Hän palveli ensin Suomen Tukholman lähetystössä 1920 ja siirtyi sieltä 1921 ulkoministeriöön Helsinkiin. Gummerus oli vuodesta 1927 ulkoministeriön oikeudellisen jaoston sihteerinä. Hän toimi viimeksi siirtolaisjaoston jaostopäällikkönä 1934–1938. Gummerus sai lähetystöneuvoksen arvon 1931.

## Teoksia
* *Till Kejserlige Åbo Hovrätt : Svaromål å väckta åtal för majestätsbrott*. Helsingfors 1910
* *La Finlandia*. Officina poligrafica italiana, Roma 1918

## Lähteet
Alan Džusojev

**Alan Adamovitš Džusojev** (, s. 7. huhtikuuta 1992, Omsk Neuvostoliitto) on venäläinen keskentällä pelaava jääpalloilija. Hän edustaa Venäjän Superliigassa pelaavaa SKA-Neftjanikia.

## Saavutukset
**Seurajoukkueissa**
* 4 Venäjän mestaruutta 2014 ja 2015, 2019, 2020
* 3 Venäjän mestaruuspronssia  2010, 2012 ja 2013 Jenisein riveissä,
* Jääpallon maailmancup voitto: 2011 Jenisein riveissä, 

**Maajoukkueessa**
* maailmanmestari 2013, 2014, 2015, 2016, 2018, 2019
* MM-hopeaa 2012

## Lähteet
* Džusojev Bandysidan-tietokannassa 
* Džusojev rusbandy.ru-tietokannassa 
* Džusojev Jenisein sivuilla 

### Viitteet
HMS Verdande

**HMS Verdande** oli Ruotsin laivaston vuonna 1878 vesillelaskettu 1. luokan tykkivene.

## Valmistus

Alus tilattiin Karlskronan telakalta ja se laskettiin vesille 19. lokakuuta 1878. Alus otettiin palveluksen 24. toukokuuta 1880.

## Palvelus
Alus poistettiin palveluksesta 24. helmikuuta 1928.

## Lähteet
*
*

### Viitteet
Kivilahden rajaseutukirkko

**Kivilahden rajaseutukirkko** on Ilomantsin  Kivilahden kylässä sijaitseva arkkitehti Toivo Pellin suunnittelema 1954 rakennettu puinen torniton pitkäkirkko. Kirkon pinta-ala on 134 neliötä ja siinä on istumapaikkoja 120 hengelle. Alttarilla on Uuno Poikosen veistämä puinen krusifiksi.  Erillinen kellotapuli rakennettiin 1969, sen kello on Lavansaaren kirkosta.

## Lähteet
Łobez

**Łobez** (, ) () on kaupunki Länsi-Pommerissa, Puolassa. Kaupungissa on asukkaita noin 10&nbsp;066 (2019). Se on myös Łobezin piirikunnan keskuskaupunki. Łobezista on noin 90 kilometriä matkaa Szczeciniin. 

## Historia
Łobez mainittiin ensimmäisen kerran vuodelta 1271 peräisin olleessa dokumentissa, jonka mukaan Borko-niminen ritari omisti kaupungin. Vuonna 1275 Łobez sai kaupungin oikeudet. Kaupunki on ollut vuodesta 1946 viralliselta nimeltään Łobez.

## Nähtävyydet

File:Lobez kosciol kz.jpg| 
File:Kamienica w Łobzie (obok dworca PKP).jpg|
File:Zabytkowa Poczta w Łobzie.JPG|
File:Zabytkowy dom w Łobzie.jpg|
File:Świętoborzec - dworek.jpg|


## Väkiluku


ImageSize = width:420 height:320
PlotArea = left:50 right:20 top:25 bottom:30
TimeAxis = orientation:vertical
AlignBars = late
Colors =
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period = from:0 till:11000
ScaleMajor = unit:year increment:11000 start:0 gridcolor:linegrey
ScaleMinor = unit:year increment:1000 start:0 gridcolor:linegrey2
PlotData =
  color:cobar width:20 align:center
  bar:1680 from:0 till:800
  bar:1740 from:0 till:1191
  bar:1749 from:0 till:1339
  bar:1831 from:0 till:2443
  bar:1861 from:0 till:4756
  bar:1895 from:0 till:5187
  bar:1925 from:0 till:5994
  bar:1933 from:0 till:6947
  bar:1939 from:0 till:7310
  bar:1945 from:0 till:1710
  bar:1946 from:0 till:4144
  bar:1957 from:0 till:6026
  bar:1970 from:0 till:7355
  bar:1990 from:0 till:10953

PlotData=
  textcolor:black fontsize:S
  bar:1680 at: 800 text: 0,8 shift:(0)
  bar:1740 at: 1191 text: 1,2 shift:(0)
  bar:1749 at: 1339 text: 1,3 shift:(0)
  bar:1831 at: 2443 text: 2,4 shift:(0)
  bar:1861 at: 4756 text: 4,8 shift:(0)
  bar:1895 at: 5187 text: 5,2 shift:(0)
  bar:1925 at: 5994 text: 6 shift:(0)
  bar:1933 at: 6947 text: 7 shift:(0)
  bar:1939 at: 7310 text: 7,3 shift:(0)
  bar:1945 at: 1710 text: 1,7 shift:(0)
  bar:1946 at: 4144 text: 4,1 shift:(0)
  bar:1957 at: 6026 text: 6 shift:(0)
  bar:1970 at: 7355 text: 7,4 shift:(0)
  bar:1990 at: 10953 text:11 shift:(0)
  

## Pormestarit

## Tunnettuja asukkaita
* Franz Andreas von Borcke (1693–1766), kenraali
* Ferdinand Nemitz (1805–1886), tuomari ja poliitikko
* Felix Genzmer (1856–1929), arkkitehti
* Otto Puchstein (1856–1911), arkeologi
* Walter Goehtz (1878–1946), poliitikko
* Fritz Puchstein (1893–1968), näyttelijä
* Kazimierz Obuchowski (1931–2014), psykologi
* Andrzej Gudański (1979), taidemaalari
* Zygmunt (Karol) Gryczyński (1958), fyysikko
* Ignacy Gryczyński (1948), biologi
* Zbigniew Harbuz (1932), historioitsija

## Ilmasto

## Urheilu

* MLKS „Światowid” – 5. Football League

## Ystävyyskaupungit
* Affing
* Guča
*  Istra
* Kėdainiai
* Paikuse
* Svalöv
* Wiek

## Lähteet

## Aiheesta muualla
James Wright (koripalloilija)

**James Wright** (s. 26. kesäkuuta 1981) on yhdysvaltalainen aktiiviuransa lopettanut koripalloilija.

Coloradon yliopistossa vuoteen 2003 asti pelannut Wright pelasi yhdysvaltalaisissa sarjoissa kunnes siirtyi kaudeksi 2006–2007 suomalaiseen Tampereen Pyrintöön. Wright voitti Pyrinnössä Korisliigan syöttökuninkuuden 4,9 syötön ottelukohtaisella keskiarvolla ja sijoittui 20,3 pisteen keskiarvolla pistetilaston neljänneksi. Seuraavalla kaudella Wright kiersi peräti kolmessa Korisliigaseurassa muttei viipynyt KTP:ssä, Porvoon Tarmossa ja Pyrinnössä muutamaa ottelua kauempaa.

## Lähteet
* James Wright  Suomen Koripalloliitto
* James Wright basketball profile eurobasket.com 
* Profiili  fiba.com 

### Viitteet
Johdanto ja allegro (Ravel)

**Johdanto ja allegro harpulle, huilulle, klarinetille ja jousikvartetille** () on Maurice Ravelin sävellys vuodelta 1905. Se kantaesitettiin Pariisissa 22. helmikuuta 1907.

## Taustaa
Vuonna 1904 Pleyel-yhtiö tilasi Claude Debussyltä sävellyksen uudenlaiselle kromaattiselle harppumallilleen, ja syntyi teos *Danse sacrée et danse profane* harpulle ja orkesterille. Kilpaileva soitinvalmistaja Sébastien Érard vastasi tilaamalla Ravelilta kappaleen, joka esittelisi heidän uuden pedaaliharppunsa mahdollisuuksia. Tilauksen tuloksena syntyi seitsemälle soittajalle sävelletty Johdanto ja allegro, jossa harpun lisäksi kuullaan huilua ja klarinettia sekä jousikvartettia. Ravel omisti teoksen Érardin johtajalle Albert Blondelille. Sävellys syntyi hyvin nopeasti, koska Ravelilla oli kiire lähteä purjehduslomalle ystäviensä kanssa.

Harpulle hyvin sopivaan Ges-duuriin sävelletyssä teoksessa on nimensä mukaiset kaksi osaa, jotka soitetaan ilman taukoa. Alun johdanto, esitysmerkinnältään *Très lent*, on vain 26 tahdin mittainen. Sitä seuraava allegro-osa noudattaa muunneltua sonaattimuotoa ja alkaa sooloharpun kehitelmillä jo esitellystä teemasta. Huilu ja klarinetti esittelevät toisen teeman jousten pizzicaton säestämänä. Fortissimo-huipennuksen jälkeen harpun kadenssi johtaa mahtipontisuutta välttävään nopeaan finaaliin. Teoksen kesto on noin 11 minuuttia.

Johdanto ja allegro oli yksi harvoista Ravelin itse levyttämistä teoksista, ja sitä on esitetty paljon. Ravel kuitenkin jostain syystä jätti teoksen pois teosluettelostaan. Hän sovitti kappaleen vuonna 1906 kahdelle pianolle, mutta ei hyväksynyt muiden tekemiä sovituksia alkuperäistä laajemmille kokoonpanoille.

## Lähteet

## Aiheesta muualla
*Teoksen partituuri pdf-muodossa
McNemarin testi

**McNemarin testi** on 2x2-taululle tehtävä tilastollinen testi. Siinä on annettu otos, josta on mitattu dikotominen eli binäärinen ominaisuus. Mittaus on tehty sekä ennen että jälkeen käsittelyn. McNemarin testillä voidaan selvittää, onko käsittely vaikuttanut mitatun ominaisuuden esiintymiseen.

Testaaminen tehdään seuraavasti. Olkoot A niiden yksilöiden lukumäärä, joilla tapahtui muutos alun perin olevasta ominaisuudesta ei olevaan ominaisuuteen, B niiden yksilöiden lukumäärä, joilla ominaisuus oli sekä ennen että jälkeen käsittelyn, C niiden yksilöiden lukumäärä, joilla ominaisuus ei ollut sekä ennen että käsittelyn jälkeen ja D niiden yksilöiden lukumäärä, joilla ominaisuutta ei ollut ennen käsittelyä mutta oli käsittelyn jälkeen. Nyt testisuureena on \Chi^2=\frac{(A-D)^2}{A+D}\sim\chi^2(1). Aineiston pienuudesta aiheutuvaa epätarkkuutta voidaan kompensoida McNemarin testissä Yatesin jatkuvuuskorjauksella. Tällöin testisuure lasketaan lausekkeesta \Chi^2=\frac{(|A-D|-1)^2}{A+D}\sim\chi^2(1).
Seppinen

**Seppinen** voi tarkoittaa:
*Ilkka Seppinen, poliittisen historian dosentti
*Jukka Seppinen, diplomaatti, lakimies ja historioitsija
Damion Dantzler

**Damion Eric Dantzler** (s. 13. helmikuuta 1976) on yhdysvaltalainen koripallovalmentaja ja kilpauransa päättänyt koripalloilija.

Dantzler pelasi kauden 1997–1998 Louisvillen yliopistossa. Tämän jälkeen hän pelasi ammattilaisena muun muassa kotimaansa Santa Cruz Warriorsissa. Kaudeksi 2007–2008 Dantzler saapui suomalaiseen Tampereen Pyrintöön, jossa hän sijoittui runkosarjan levypallotilaston kärkipäähän ja oli runkosarjan kolmanneksi tarkin kahden pisteen heittojen heittäjä 63,6 prosentin keskiarvollaan. Vuonna 2009 Dantzler palkattiin loukkaantumisista kärsineeseen Team Componentaan, ja vuonna 2010 hän kävi pelaamassa kaksi ottelua Salon Vilppaassa. Kaudella 2010–2011 Dantzler pelasi I-divisioonan Loimaan Korikonkareissa.

Dantzler aloitti valmentajauransa toimimalla Loimaan Korikonkarien edustusjoukkueen apuvalmentajana kolmen kauden ajan vuosina 2011–2014. Kauden 2013–2014 Dantzler työskenteli myös Ura Basketin organisaatiossa: hänen työtehtäviinsä kuuluivat miesten edustusjoukkueen sekä seuran A-poikien apuvalmentajana ja seuran kehitysjoukkueen päävalmentajana toimiminen. Huhtikuussa 2014 Dantzler valittiin Ura Basketin päävalmentajaksi. Keväällä 2015 hänet valittiin korkeimpaan Suomessa järjestettävään valmentajantutkintokoulutukseen, HKVT:hen. Elokuussa 2015 Dantlez palasi Loimaalle apuvalmentajaksi. Kauden kevätpuoliskolla joukkueen talousongelmat nousivat julkisuuteen. Päävalmentaja Greg Gibsonin lähdettyä seurasta Dantzlerin oli tarkoitus nousta Loimaan päävalmentajaksi seuraavaksi kaudeksi. Bisons ei kuitenkaan saanut lisenssiä Korisliigaan. Heinäkuussa 2016 Dantzler siirtyi lapualaisen Korisliigassa pelanneen Kobrien päävalmentajaksi yksivuotisella sopimuksella. 

Joulukuussa 2017 Dantzler siirtyi uusikaupunkilaisen Korisliigassa pelanneen Korihaiden päävalmentajaksi loppukauden mittaisella sopimuksella. Toukokuussa 2018 Dantzler teki jatkosopimuksen Korihaiden kanssa.

## Lähteet

* Damion Dantzler  Suomen Koripalloliitto
* Damion Dantzler Stats College Basketball at Sports-Reference.com 
* Profiili  fiba.com 

### Viitteet

## Aiheesta muualla
* Damion Dantzler basketball profile eurobasket.com
James Wright

**James Wright** -nimisiä henkilöitä ovat:

* James Wright, yhdysvaltalainen runoilija
* James Wright, yhdysvaltalainen koripalloilija
* James Wright, kanadalainen jääkiekkoilija
Namaste

**Namaste** () eli **namaskar** on etenkin Intiassa yleinen tervehdys. Hindut käyttävät namastea kaikkialla tavattaessa ja hyvästeltäessä niin tuttuja kuin vieraitakin.

Namaste tehdään laittamalla kädet rinnan korkeudella yhteen sormet ylöspäin ja kumartamalla kevyesti. Samalla sanotaan kielestä riippuen “Namaste,” “Namaskara,” “Namaskaram” tai “Namaskar”. Rukoillessaan hindut tekevät namasten silmät kiinni ja lausuvat joskus jumalten nimiä. Namaste on tavallista kunnioittavampi kun sormilla kosketetaan otsaa, "kolmannen silmän" kohtaa. Jumalaa tervehtiessä kädet voidaan nostaa kokonaan pään yläpuolelle.

Namaste on yksi viidestä muodollisesta tervehdyksestä, jotka mainitaan Veda-kirjoissa. Hindulaisuudessa namastella on syvällinen henkinen merkitys. Sillä tunnustetaan että elämänvoima, jumaluus, itseys tai Jumala minussa on sama jokaisessa.  Painamalla kämmenet yhteen tavattaessa kunnioitetaan Jumalaa jokaisessa ihmisessä ja kuvataan hengen ja materian yhteenliittämistä.

Namaste on kädenheilautusta arvokkaampi tapa tervehtiä suurta ihmisjoukkoa, minkä vuoksi poliitikot ja esiintyjät suosivat sitä yleisötilaisuuksissa. Se on myös hygieenisempi kuin kädenpuristus, sillä siihen ei kuulu kosketusta.

Koronapandemian aikana namastea on pyritty levittämään myös Intian ulkopuolelle hygieenisempana vaihtoehtona perinteiselle kättelylle, koska namaste ei vaadi fyysistä kontaktia. Muun muassa Israelin pääministeri Benjamin Netanjahu on kannustanut ihmisiä käyttämään namastea kättelyn sijaan. 

## Lähteet